钦定古今图书集成/明伦汇编/宫闱典/第101卷 > 褒宠
## 钦定古今图书集成/明伦汇编/宫闱典/第101卷 > 褒宠

夫创业之君，守文之主，或奉《长乐》有昊天之感，或念
《褕狄》有《关雎》之助故崇其外戚示之宠贲，或引年而
锡之驷马，或数日而累夫千金至于五侯并封九卿
绝席家藏金穴，出乘绿车屡䜩饮于府第，俾光震于
都鄙。其或性蕴谦和，心知止足既在舒而能卷，终以荣而为惧则庶可以全其宗族终于牖下。若弥肆贪
黩，昧失德义，罔知畏夫天命，卒相继于覆辙者，盖比
比有之，著于简编，定为《龟鉴》。